Institutt for biomedisin

Institutt for global helse og samfunnsmedisin

Klinisk institutt 1

Klinisk institutt 2

Programutvalg Medisin (PUM)

Semesterstyrer i medisinstudiet

Medisinsk fagutvalg

|  |  |
| --- | --- |
|  | Dato |
|  | 19.05.2017 |
|  |  |
|  | |

**Database for flervalgsoppgaver i medisinstudiet – status pr. mai 2017**

Det har i vårsemesteret 2017 hendt mye i forbindelse med databasen for flervalgsoppgaver (FVO) i medisinstudiet. Basen er nå åpen for alle faste vitenskapelige ansatte, og det er nå mulig å skrive egne spørsmål til basen. For hver oppgave man legger inn har man også anledning til å importere en oppgave fra NTNU sin base.

Innlogging: <https://mcq.medisin.ntnu.no/>

Instruksjonsvideoer: <https://vimeo.com/album/4594825>

**Bruk av FVO-basen til eksamen**

Basen har funksjonalitet for å sette opp et oppgavesett som så kan eksporteres til Inspera. Resultatene tas etter eksamen tilbake igjen til basen for psykometrisk analyse. NTNU gjennomførte pilottesting av denne funksjonaliteten høsten 2016, og våren 2017 vil alle medisineksamener ved NTNU gjennomføres på denne måten. Systemet vil da bli prøvet i full skala. På bakgrunn av dette ønsker arbeidsgruppen å vente til høstsemesteret 2017 med å avvikle eksamener via FVO-basen, men vi kommer til å gjennomføre en piloteksamen i MED4 denne våren.

For øvrige semestre vil eksamen for vårsemesteret 2017 settes opp i Inspera som tidligere, men vi oppfordrer alle til også å legge inn oppgavene i FVO-basen. Der blir de bevart for senere bruk, og faglærerne får poeng som kan brukes til import. NTNU og Inspera har etter ønske fra oss også begynt å undersøke muligheten for at oppgaver som UiB har liggende i Inspera fra tidligere semestre kan importeres inn i FVO-basen.

**Opplæring og kursing**

Arbeidsgruppen vil gjerne at semesterstyrer som ønsker nærmere opplæring i bruk av FVO-basen, eller i å skrive gode flervalgsoppgaver, inviterer oss til møter. Dette kan avtales med sekretær Eirik Dalheim.

Til høsten planlegger vi et kurs i eksamensarbeid i basen for administrative semesterkoordinatorer.

Vennlig hilsen

Arbeidsgruppen for FVO-basen, v.

Hans Flaatten Eirik Dalheim

Leder sekretær

|  |
| --- |
|  |